o
VIIMEISET TAPAHTUMAT
OPETUSSARJAN AIHEITA: -
KRISTUKSEN PALUU
TUOMIOPÄIVÄ
HELVETIN RANGAISTUS
TAIVAANPALKINTO
KRISTUKSEN PALUU 2
Viimeksi mainitsin neljä merkkiä, -
jotka edeltävät Jeesuksen mukaan Hänen paluutaan maaplaneetalle.
Neljästä merkistä 1,5 merkkiä on jo toteutunut.
On mahdotonta arvioida, miten pian loput 2,5 merkkiä toteutuvat.
Maailma muuttuu niin nopeasti, ettei voi sanoa mitään ehdotonta.
Tärkeämpi kysymys onkin, miksi Hän saapuu takaisin.
Täytyy olla hyvä syy, miksi Hän palaa.
Uudessa testamentissa Heprealais- kirjeessä sanotaan yllättävästi, -
että Hän ilmestyy toistamiseen pelastukseksi niille, -
jotka Häntä odottavat.
Eikö Hän tuonutkaan pelastusta ensimmäisellä kerralla?
Hän ei palaa pelastamaan maailmaa, vaan meidät, jotka odotamme Häntä.
Emme ole vielä pelastuneita. Meitä pelastetaan.
Pelastuminen on prosessi. Osa minusta tarvitsee vielä pelastusta.
Ruumiini ei ole vielä pelastettu.
Se on yhä synnin ja kuoleman lain alla.
Se kuolee ja maatuu, ellei Hän tule takaisin sitä ennen.
Miksi Hänen pitää palata pelastamaan meidät?
Hän on tehnyt jo kaiken tarvittavan anteeksiannon ja pyhyyden eteen.
Hänen ei tarvitse kuolla taas ristillä.
On vielä keskeneräisiä asioita.
Hän tuo täydellisen pelastuksen.
Seuraavaksi kerron viisi syytä Hänen paluulleen.
Yksinään ne eivät riittäisi.
Ensimmäinen syy on se, että Hän tulee hakemaan meidät.
Hän on luvannut mennä valmistamaan meille sijaa.
Jeesus on palannut rakentajan ammattiinsa.
Hän on taitava rakentaja.
Hän valmistaa meille huoneen Isänsä kotona.
Hän hakee meidät luokseen.
Eräs iäkäs rouva matkusti ryhmämme mukana Israeliin.
Hän kierteli torin sokkeloisilla kujilla.
Hän halusi ostaa postimerkin ja etsi postitoimistoa.
Hän kysyi kauppiaalta tietä postitoimistoon.
Kauppias sanoi: "Mene eteenpäin Vasemmalla on portaat.".
"Kapua ne ylös. Käänny risteyksestä oikealle."
"Sitten toisesta oikealle."
Rouva oli ymmällään. Kauppias tiesi, ettei rouva löytäisi perille
Kauppias sulki putiikkinsa, tarttui rouvaa kyynärpäästä ja sanoi: -
"Minä olen tie." Mies vei hänet postitoimistoon.
Palattuaan rouva sanoi innoissaan: -
"Nyt tiedän, mitä Jeesus tarkoitti sanoilla 'Minä olen tie.'"
Se tarkoittaa: "Vien sinut perille."
Jeesus palaa takaisin hakemaan kristityt.
Jos Hän palaa tänne, silloin minäkin palaan.
Jos kuulut Kristukselle, sinäkin palaat.
Oletko miettinyt sitä koskaan?
Oletko kertonut ystävillesi palaavasi tänne kuoleman jälkeen?
Se ei ole jälleensyntymä.
Siinä ei tiedä, kuka tai mikä on palatessaan.
Voi palata vaikka koirana.
Kristityt palaavat maaplaneetalle omina itsenään.
Saamme uudet ruumiit täällä, ei taivaassa.
Meidät herätetään kuolleista ja saamme uuden ruumiin täällä.
Tuskin maltan odottaa. Minkä ikäinen olen silloin?
Menen seitsemättä kymmentä.
Minulla on toinen jalka haudassa, toinen banaaninkuorella.
Uudessa ruumiissani olen 33-vuotias.
Saan Hänen kirkastuneen ruumiinsa kaltaisen ruumiin.
Odotan innolla sitä, kun saan olla taas 33.
Puhuin hautajaisissa. Rakas veli oli kuollut iäkkäänä.
Sairaus oli runnellut hänen kehoaan viimeisten kuukausien aikana.
Sanoin sattumalta: "Seuraavaksi näette hänet, kun hän on 33."
Vainajan puoliso ja tytär alkoivat nauraa lähes hysteerisesti.
Leski kertoi käyneensä edellisenä iltana miehensä papereita läpi.
Hän löysi valokuvan, jossa mies oli nuori, komea ja tummatukkainen.
Hän oli sanonut: "Tällaisena minä sinut muistan."
Valokuvassa mies oli 33.
Tytär kertoi nähneensä isästä unta edellisenä yönä.
Unessa hän leikki isänsä kanssa meren rannalla.
Hän muisti, että uni oli muisto lapsuuden lomasta.
Perhe oli ollut meren rannalla, kun tytär oli 9.
Silloin isä oli 33.
Ei ihme, että he olivat iloisia.
On lupa kuiskata "halleluja".
Vain jos siltä tuntuu.
Jeesus ei pelasta vain sieluja. Hän haluaa pelastaa myös ruumiit.
Koko luomakunta huokaa ja vaikeroi synnytystuskissa -
ja odottaa minun saavan uuden ruumiini.
Sen jälkeen luomakuntakin saa uuden ruumiin.
Se tapahtuu täällä.
Ylösnousemus tapahtuu täällä. Ruumiit luodaan uusiksi.
Hän tulee hakemaan meidät ja antamaan uudet ruumiit.
Tapaamme Hänet maaplaneetalla, vaikka olisimme kuolleet.
Toiseksi Hän tulee kääntämään juutalaisten tien.
Israel on yhä valittu kansa.
Jumala vihaa hylkäämistä. Hän ei ole hylännyt Israelia.
Kirjoitukset paljastavat, -
että Jumalalla on suunnitelma juutalaisten varalle.
Miltä heistä tuntuu, kun he näkevät Jeesuksen?
Raamatun mukaan he surevat, niin kuin surraan ainoaa poikaa.
He ajattelevat menneiden vuosisatojen kärsimystä, -
kun he ovat hylänneet Messiaansa.
He valittavat ajatellessaan kärsimystä ja tuskaa.
Juutalainen tulee Jeesuksen uskoon, kun hän käsittää Hänen elävän.
Näin kävi Paavalille Damaskoksen tiellä.
Olin kerran puhumassa Elyssa Cambridgeshiressa.
Yleisössä oli nuori viehättävä juutalaisnainen.
Hän kysyi: "Elääkö Jeesus Nasaretilainen tänäkin päivänä?"
Vastasin myöntävästi.
Hän sanoi: "Siinä tapauksessa Hän on meidän Messiaamme!"
Huomaa, että hän sanoi "meidän".
Nainen kysyi: "Mistä tiedän, että Hän elää?"
Sanoin: "Kokeilepa puhua Hänelle nyt."
Nainen alkoi rukoilla.
Kymmenen minuuttia myöhemmin hän jo opetti minulle Raamattua.
Hänellä oli kaikki muu, paitsi yksi tärkeä tiedonjyvä.
Kadehdin juutalaisia sen tietomäärän takia.
Koko kansa näkee Hänet, jonka he ovat lävistäneet.
Jeesus rakastaa yhä juutalaista kansaansa, veljiään.
Hän palaa Jerusalemiin. Sen täytyy olla silloin juutalainen kaupunki.
Se liittyy asioiden nykyiseen tilaan.
Kolmanneksi Hän palaa voittamaan vihollisensa.
Edellisellä kerralla Hän tuli ratsastaen aasilla.
Tällä kerralla Hän ratsastaa hevosella.
Rauhanruhtinaalla on aasi. Soturilla on hevonen.
Siinä on iso ero. Hän saapuu Jerusalemiin taistelemaan -
ja kukistamaan vihollisensa.
Raamatun mukaan valta on lopun aikana kolmella persoonalla.
Se edustaa epäpyhää kolminaisuutta, -
Isän, Pojan ja Pyhän Hengen korviketta.
Isän tilalla on paholainen, Kristuksen tilalla antikristus -
ja Pyhän Hengen tilalla väärä profeetta.
Valta on epäpyhällä kolminaisuudella.
Jeesus kukistaa kaikki kolme. Hän taistelee ja lyö ne.
Haluan huutaa "halleluja".
Hän tekee niistä selvää. Se on pahan loppu.
Hän saapuu kukistamaan paholaisen. Hän tulee leijonana, ei karitsana.
Sana "karitsa" on harhaanjohtava.
Se tuo mieleen suloisen pikku villakerän.
Kirjoituksissa karitsa on yksivuotias oinas, jolla on sarvet.
Itse puhun Jeesuksesta Jumalan oinaana.
Hän on Juudan leijona ja Jumalan oinas. Hän saapuu voittoisana.
Laula tulevalle Kuninkaalle. Kunnia Jeesukselle, uhrikaritsalle.
Paha häviää. Hyvä voittaa.
Elämme maailmankaikkeudessa, joka on oikeudenmukainen.
Monet pitävät maailmaa epäoikeudenmukaisena.
Pahat pääsevät pälkähästä. Hyvät ihmiset kärsivät.
Täällä paha voittaa ja hyvä kärsii tappion.
Siihen voimme sanoa: "Oikeudenmukaisuus voittaa."
Jeesus tulee kukistamaan kaiken pahan.
Miksei Hän kukistanut pahaa ja paholaista ensimmäisellä kerralla?
Miksei Hän silloin kukistanut antikristusta ja väärää profeettaa?
Jos Jeesus olisi pyyhkinyt pois kaiken pahuuden, -
kuka olisi jäänyt jäljelle?
Oletamme aina, että me olisimme säästyneet.
Huudamme: "Miksi annat noiden jatkaa pahantekoa?"
Emme kysy: "Miksei Hän pane minua lopettamaan pahantekoa?"
Mielessämme ovat aina muut.
Jos Jeesus olisi pyyhkinyt pois kaikki pahat ihmiset ja asiat, -
edessänne ei olisi nyt puhujaa.
Eipä olisi yleisöäkään.
Jos olisimme saaneet ansiomme mukaan, emme olisi tässä.
Hän tuli armossaan ensimmäisen kerran -
antamaan mahdollisuuden tulla sovitetuksi Hänen edessään.
Juutalaiset odottivat, että Messias saapuu kerran.
Uuden testamentin salaisuus on se, että Messias saapuu kahdesti.
Ensimmäisellä kerralla Hän toi anteeksiannon ja pyhyyden.
Toisella kerralla Hän kukistaa pahan.
Kiitos Jumalalle Hän ei toiminut päinvastaisessa järjestyksessä.
Valtakunnan salaisuus on tämä kaksivaiheisuus.
Neljänneksi Hän saapuu takaisin tuomitsemaan maailman.
Jumala ei tuomitse ihmiskuntaa.
Hän on siirtänyt tehtävän Pojalleen.
Emme seiso Jumalan vaan Jeesuksen edessä.
Ajattelen, että siihen on kaksi hyvää syytä.
Jos ihmiskunta seisoisi Jumalan valtaistuimen edessä, -
voisimme sanoa: "Jumala, et pysty tuomitsemaan meitä."
"Et tiedä, millaista on olla ihminen ja kestää kaikki paineet."
"Et tiedä, millaista on olla paholaisen kiusaama."
"Et ymmärrä, millaista on olla syytetty viattomana."
Kukaan ei pysty sanomaan niin Tuomarille, sillä Hän ymmärtää.
Hän tietää, millaista on olla syytetty viattomana.
Hän tietää, millaista on syntyä aviottomana -
ja olla kiusattu kaikin tavoin.
Pontius Pilatuskin tulee seisomaan tuomittavana Jeesuksen edessä.
Samoin Muhammed
Samoin Buddha
Samoin Konfutse
Samoin Gorbatšov ja Saddam Hussein
Samoin David Pawson
Me kaikki joudumme Kristuksen tuomioistuimen eteen -
tekemään tiliä teoistamme.
Tuomiopäivä on seuraavan jakson aihe.
Joudumme Jeesuksen tuomittavaksi.
Paavali julisti Ateenan Areiopagilla: -
"Jumala on säätänyt päivän, jona Hän on tuomitseva maanpiirin" -
"miehen kautta".
Ihminen tuomitsee jumalattomat.
Emme vieläkään ole päässeet tärkeimpään syyhyn.
Miksei tämä voinut tapahtua muualla?
Miksei se voinut tapahtua vaikkapa tuonpuoleisessa?
On olemassa viides syy.
Kaikki kristityt eivät ole tästä kanssani samaa mieltä.
En ehdi kerrata kaikkia perusteluita.
Viides syy on se, että Hän tulee takaisin hallitsemaan maailmaa.
Hän on tuleva hallitsemaan maailmaa rajallisen ajan.
Tämä on mitä ihmeellisin asia.
Raamatun lopussa kerrotaan, -
että sen jälkeen kun Jeesus on kukistanut vihollisen, -
Hän hallitsee täällä ja osoittaa, -
millainen maailma on, kun Jeesus hallitsee sitä.
Olemme nähneet, millainen maailma on saatanan hallussa.
Tämän maailman ruhtinas on saanut mellastaa.
Jumala suuressa viisaudessaan antaa maailman nähdä, -
millaista on, kun Jeesus hallitsee.
Se on tuhatvuotinen valtakunta.
Tuo vuosiluku mainitaan jakson kestona.
Asiasta on viljalti erilaisia käsityksiä.
On a-, pre- ja ja postmillenialisteja.
Eräs ystäväni sanoi: "Se on apropoo-kysymys."
Uskon, että Kirjoituksissa opetetaan selvästi, -
miten Jeesus hallitsee täällä ennen maailman loppua.
Hän asettuu kansakuntien valtaistuimille.
Silloin toteutuu se, että maat sopivat aseidenriisunnasta, -
ja miekat taotaan vantaiksi ja keihäät vesureiksi.
Jeesus tarvitsee hallintojärjestelmää avukseen.
Raamatussa luvataan, että me saamme hallita Hänen kanssaan.
Se on hyvä syy meidän paluullemme ja uuden ruumiin saamiselle.
Se uhmaa mielikuvituksen rajoja.
Alkuseurakunta uskoi siihen ensimmäisen kolmen vuosisadan ajan.
Valitettavasti Augustinus alkoi sitten opettaa, -
että seurakunnan täytyy rakentaa tuhatvuotinen valtakunta.
Silloin seurakunta näyttikin saavansa maailman haltuunsa.
Keisarista tuli kristitty. Vainot loppuivat.
Valitettavasti enää ei näytä siltä.
Jeesuksen mukaan nisu ja luste kasvavat yhdessä.
Jumalan ja saatanan valtakunta kasvavat rinnakkain.
Sitten Kristus saapuu puhdistamaan.
Uskon, että Jeesus hallitsee kansoja ennen viimeisiä tapahtumia.
Silloin ihmiset näkevät Hänet Englannin kuninkaana.
Samoin Hän on Australian, Amerikan ja Venäjän kuningas.
Rauha ja menestys vallitsevat, kun Jeesus hallitsee.
Jumala loi maailman lahjaksi Pojalleen Jeesukselle.
Jumala, joka julistaa syyttömäksi, -
varmasti osoittaa syyttömäksi myös Poikaansa maailman edessä.
Minusta se on suurin ja painavin syy.
Ilman sitä olisi vaikea ymmärtää, -
miksi kaiken pitää tapahtua täällä.
Jos pääsyy Hänen paluulleen on se, -
että Hän tulee perustamaan Valtakuntansa Israeliin -
ja täyttämään kaikki Jumalan lupaukset, -
ymmärrän Hänen paluunsa.
Kehotan tutkimaan Kirjoituksia.
On monia näkemyksiä. Olen kertonut omani.
Ottakaa itse selvää.
Hitlerin unelma oli tuhatvuotinen valtakunta.
Kolmas valtakunta kesti 12 vuotta.
Jeesuksen valtakunta kestää tuhat vuotta.
Odotan sitä innolla.
Ihanaa, että Hän ottaa vallan kansakunnissa.
Ei tarvitse enää äänestää.
Meitä ei ole luotu demokratiaa, vaan Kuningasta varten.
Evankeliumeissa kerrotaan, kuka on oikea Kuningas.
Siirrytään käytännön teemoihin.
Mitä merkitystä tällä on arkielämässämme?
Mitä se merkitsee?
Toivo on tärkeä osa ihmisen elämää.
Toivo pulppuaa ikuisesti.
Tulevaisuudessa täytyy olla jotakin, mitä odotamme.
Ihmiset ovat aina odottaneet ihanneyhteiskuntaa.
Kristitytkin uskovat uuteen aikaan.
Se on Jeesuksen uutta aikaa.
Emme odota synkretististä new agea.
Toivo auttaa selviämään tästä hetkestä.
Se auttaa selviytymään tämän päivän paineista ja pettymyksistä.
Ihminen, jolla ei ole toivoa, haluaa päättää elämänsä.
Toivo on ehdottoman tärkeää.
Usko ja rakkaus tarvitsevat toivoa.
Tulevaisuudentoivo antaa kannustimen.
Syntisillä on tapana elää menneessä.
He elävät menneisyyden tapojen vankeina.
Syntiset ovat taipuvaisia nostalgisoimaan.
Kristityt odottavat tulevaa. Se on parempi niin.
Vanhoista hyvistä ajoista puhuminen alkaa kyllästyttää.
"Kun minä olin lapsi..." Olen itse tullut siihen ikään.
Kristitylle paras on vielä edessä.
Tulevaisuudentoivolla on suuri merkitys.
Kuvittele, että olet muuttanut taloon Ashfordiin.
Kuulet, että Kanaalin tunnelilta vedetään moottoritie talosi yltä -
ja talosi tuhotaan kahden vuoden kuluessa.
Saat kyllä korvauksen.
Alatko kovalla vaivalla tehdä keittiö- ja kylpyhuoneremonttia?
Et tietenkään ryhtyisi siihen. UT:ssa sanotaan: -
"Kun nämä kaikki näin hajoavat, millaisia tuleekaan teidän olla."
Emme kuulu tänne. Olemme läpikulkumatkalla.
Toivo uudesta taivaasta ja maasta muuttaa ajatuksemme elämästä täällä
Emme kiinnity majaamme täällä. Olemme täällä vain lyhyen ajan.
Abraham lähti 80 vuoden iässä -
2-kerroksisesta tiilitalosta, jossa oli keskuslämmitys ja juokseva vesi
Arkeologien mukaan sellainen oli tyypillinen asumus Kaldean Urissa.
Abraham siirtyi asumaan telttoihin 80-vuotiaana.
Hänen mielessään oli Jumalan rakentama kaupunki.
Elämällä täällä ei ollut kovin suurta merkitystä.
Kuvittele, että British Museum kysyisi sinulta käsityötä.
Ne voisivat olla puutöitä, kudontaa tai neulontaa.
Museo pyytäisi brittiläisen käsityöharrastajan työtä, -
joka asetettaisiin esille museoon.
Näin ihmiset pystyisivät aina näkemään käsityötaitoamme.
Miten huolella tekisit työn?
Se olisi paras työsi.
Se olisi esillä niin kauan kuin maapallo on olemassa.
Ajatus tulevaisuudesta muuttaisi sinut.
Jos talo aiotaan purkaa, et välitä putkivuodoista.
Jos tietää tekevänsä jotakin, mikä pysyy pitkään -
ja on monien nähtävänä, työhön paneutuu huolella.
Suhtautumisemme tulevaisuuteen vaikuttaa käytökseemme tässä ajassa
Uskovan elämässä on neljä asiaa, -
joihin tieto Jeesuksen toisesta tulemisesta vaikuttaa syvästi.
Neljä merkkiä Jeesuksen tulemisesta löytyvät Matt. 24:stä.
Seuraavaksi puhun Matt. 25:stä.
Kerrottuaan merkit Jeesus neuvoi valmistautumaan.
Hän kertoi neljä vertausta: vertaukset kymmenestä neitsyestä, -
palvelijoille uskotuista leivisköistä, lampaista ja vuohista
Jeesus kehotti valmistautumaan Herran takaisin tulemiseen.
Kristityillä, joiden mielessä on aina Herran paluu, -
on neljä tyypillistä piirrettä.
Ensimmäinen piirre on uskollinen palveleminen.
Jeesusta ei niinkään kiinnosta se, mitä teemme Hänen saapuessaan.
Häntä kiinnostaa se, mitä teimme, kun Hän oli poissa.
Jotkut ajattelevat: "Herra voi tulla ensi tiistaina."
He rientävät paniikissa muuttamaan käytöstään.
He eivät halua, että Jeesus kohtaa heidät tekemästä tiettyjä asioita.
Jeesus kysyy, mitä olemme tehneet sen ajan, kun Hän on ollut poissa.
Matt. 25:n vertauksissa sanotaan "pitkän ajan kuluttua".
Yljän tuleminen viipyi.
Todellinen koetinkivi ei ole se, -
mitä teet, jos ajattelet, että Hän tulee pian, -
vaan se, mitä teet, jos ajattelet, ettei Hän tule pian.
Hän haluaa tavata uskollisia palvelijoita.
Hän haluaa sanoa: "Hyvin tehty".
"Vaikka tuloni viivästyi, olit uskollinen."
Huoli siitä, että Hän tulisi tänä yönä tai tällä viikolla, -
ei yleensä jatku pitkään, jos Hänen tulonsa viivästyy.
Kantava voima ei ole se, milloin Hän palaa, -
vaan se, mitä Hän sanoo, kun Hän palaa.
Hän haluaa sanoa: "Hyvin tehty, sinä hyvä ja uskollinen palvelija."
Evankelista D.L. Moody on sanonut: -
"Siitä lähtien kun kuulin, että Jeesus tulee takaisin," -
"olen halunnut paiskia töitä kolme kertaa kovemmin."
Uskollinen palveleminen on ensimmäinen piirre.
En nyt puhu seurakuntatyöstä.
Yrittäkää ymmärtää.
Usein ajatellaan, että vain lähetystyöntekijät ja pastorit -
ovat Herran palveluksessa.
Käsitystä ruokitaan pitämällä lähettien kuvia esillä aulassa.
Ajatellaan, että lähetystyöntekijät ovat aatelia.
Pastorit tulevat toisena, lääkärit ja sairaanhoitajat seuraavaksi, -
opettajat viidentenä, taksinkuljettajat 55:ntenä, -
mikrotukihenkilöt pahnan pohjimmaisina.
Käsitys on virheellinen.
Lähetit ja pastorit joutuvat taivaassa työttömiksi.
Heidän täytyy kouluttautua uudelleen.
Tarkoitan uskollisella palveluksella jokapäiväistä työtä.
Tehtävämme tulevaisuudessa ovat sen mukaisia, -
miten suoriudumme täällä.
Herra on etupäässä kiinnostunut siitä, miten teet työsi.
Billy Grahamin vaimo ripusti tiskialtaan yläpuolelle taulun, -
jossa luki: "Tässä pidetään jumalanpalvelus kolmesti päivässä."
Mitä työ onkin, uskollinen palvelu on työn tekemistä hyvin.
Eräs nainen oli kirurgian ylilääkäri Kiinassa Pekingissä.
Hän sai potkut, kun hän kääntyi kristityksi.
Nyt hän siivoaa vessoja.
Hän sanoi: "Siivoan vessoja, niin kuin Jeesus käyttäisi niitä."
Hän tekee kokopäiväistä kristillistä työtä.
Älä kutsu työtäsi maalliseksi. Maallista ei ole muu kuin synti.
Toinen piirre on maailmanlaaja evankeliointi.
Jeesus jätti meille tehtävän, joka on edelleen kesken.
Evankeliumi julistetaan kaikille kansoille. Sitten tulee loppu.
Tehkää opetuslapsia kaikista etnisistä ryhmistä.
Tehtävä ei ole vielä läheskään valmis.
Vuosiluku 2000 muistuttaa monia keskeneräisestä työstä.
Mitä enemmän ajattelee Herran paluuta, -
sitä enemmän haluaa osallistua maailman evankeliointiin.
Kolmas piirre on yhteiskunnallinen uudistus.
Ne, jotka ajattelevat eniten Herran paluuta, -
haluavat tehdä tästä maailmasta paremman.
Se voi kuulostaa epäloogiselta, mutta se pitää paikkansa.
Piccadilly Circuksen keskellä on enkelipatsas, jonka nimi on Eros.
Se on kauhea nimi. Sen nimen pitäisi olla Agape.
Se on Anthony Ashley Cooperin, Shaftesburyn jaarlin, muistomerkki.
Hän taisteli koko elämänsä ajan lapsityövoiman kieltämisen, -
työajan rajoittamisen ja kunnollisen palkan puolesta.
Hän kirjoitti jokaisen kirjeen alkuun: "Tule, Herra Jeesus!"
Se oli kantava voima.
Sen takia hän halusi tehdä tästä maailmasta parhaan mahdollisen.
Yhteiskunnallinen uudistus on hedelmää siitä tiedosta, -
että Jeesus saapuu takaisin.
Neljäs piirre on henkilökohtainen pyhyys.
UT:n mukaan joka panee toivonsa Häneen, pitää itsensä puhtaana.
Kun Hän saapuu, me muutumme Hänen kaltaisekseen.
Puhuin koululaisryhmälle.
Yksi poika kysyi: "Miksei Jeesus ollut naimisissa?"
Vastasin: "Hän menee naimisiin."
Koulun rehtori kysyi myöhemmin toimistossa, mitä oikein tarkoitin.
Vastasin: "Koko Raamattu on seurusteluaikaa."
"Se päättyy hääjuhlaan."
Me olemme Kristuksen morsian.
Kukapa morsian ei haluaisi näyttää täydelliseltä?
Kukapa morsian ei haluaisi hohtavan valkoista pukua?
Raamatun lopussa kerrotaan hääjuhlasta.
Morsian on valmistautunut.
Hänellä on puhdas valkoinen vaate, joka on pyhien vanhurskaat teot.
Kun käsität olevasi Kristuksen morsian matkalla hääjuhlaan, -
haluat tavoitella henkilökohtaista pyhyyttä.
Moitin aiemmin pyhän Augustinuksen mietteitä.
Lopuksi haluan kertoa ajatuksen, jossa hän on oikeassa.
Hän sanoi: "Hän, joka rakastaa Herran tulemista," -
"ei ole se, joka sanoo 'Se on kaukana,'" -
"eikä se, joka sanoo 'Se on lähellä', -
"vaan se joka, olipa se kaukana tai lähellä," -
"odottaa sitä vilpittömällä uskolla, lujalla toivolla" -
"ja palavalla rakkaudella."
Se on valmistautumista. Aamen
Suomennos: Marianne Tenetz
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A